WB: Skotte moet vinnig 'sokkies optrek' | Netwerk24
19 Augustus 2019 20:30
Die Skotse skrumskakel Ali Price sê sy span se nederlaag teen Frankryk was 'n wekroep voor die Wêreldbeker-toernooi. Foto: Getty Images
Só het Skotland se kaptein, Stuart McNally, gesê nadat Frankryk hulle die afgelope naweek met 32-3 in Nice afgeransel het.
"Ons het nog drie wedstryde oor en dan speel ons teen Ierland (in die WB-toernooi), so al ons fokus is daarop om seker te maak dan ons spel reg is teen die tyd wat ons in Japan land.
"Ons het nou darem 'n beginpunt, en sal uiteraard baie moet verbeter. Maar ons het die afgelope twee maande hard geoefen en is fisiek in 'n baie goeie toestand."
Skotland speel Saterdag in Edinburg 'n tweede keer teen die Franse, waarna hy ook twee keer met Georgië gaan kragte meet.
Die Skotse skrumskakel Ali Price sê die nederlaag teen die Hane was 'n wekroep vir die spelers voordat Gregor Townsend (afrigter) sy finale groep van 31 aanwys.
"Jy moet wys hoe graag jy WB-toernooi toe wil gaan. Nie baie mense kry daardie geleentheid nie. Jy moet vir elke krummel besit veg in 'n wedstryd. Hierdie is 'n les dat jy nie net by 'n WB-toernooi gaan opdaag en so ver vorder as wat jy wil nie."
Die Skotte se openingswedstryd in die WB, is op 22 September teen Ierland.
Die wenner en naaswenner in Skotland se groep (A), sal in die kwarteindronde onderskeidelik teen die naaswenner en wenner van die Springbokke se groep (B) speel. – Reuters